b'\n_START_ARTICLE_\nStanley Cohen\n_START_PARAGRAPH_\nStenlis Koenas (angl. Stanley Cohen, g. 1922 m. lapkri\xc4\x8dio 17 d. Niujorkas) \xe2\x80\x93 JAV biochemikas ir zoologas, Nobelio fiziologijos ir medicinos premijos laureatas.\n_START_SECTION_\nBiografija\n_START_PARAGRAPH_\n1943 m. baig\xc4\x97 Bruklino koled\xc5\xbe\xc4\x85, 1948 m. Mi\xc4\x8digano universitete \xc4\xafgijo daktaro laipsn\xc4\xaf. 1953\xe2\x80\x931959 m. Va\xc5\xa1ingtono universiteto (Saint Louisas) Zoologijos katedroje kartu su Rita Levi-Montalcini tyr\xc4\x97 augimo biochemijos procesus. Nuo 1959 m. Vanderbilto universiteto Medicinos mokykloje Ne\xc5\xa1vilyje (Tenesio valstija) bendradarbis, nuo 1967 m. profesorius. T\xc4\x99s\xc4\x97 augimo faktori\xc5\xb3 tyrimus, atrado ir i\xc5\xa1tyr\xc4\x97 epidermio augimo faktori\xc5\xb3 (EOF), nustat\xc4\x97, kad j\xc4\xaf sudaro polipeptidas i\xc5\xa1 53 aminor\xc5\xabg\xc5\xa1\xc4\x8di\xc5\xb3.\n_START_SECTION_\n\xc4\xaevertinimas\n_START_PARAGRAPH_\n1983 m. su Rita Levi-Montalcini gavo Kolumbijos universiteto Luizos Gros Horvic premij\xc4\x85 (Louisa Gross Horwitz Prize), o 1986 m. abu apdovanoti Nobelio fiziologijos ir medicinos premija ir Nacionaliniu mokslo medaliu.'